ब्लूमिंगटन, मिनेसोटा में मॉल ऑफ अमेरिका में हल्क होगन का "पास्तामेनिया" नामक एक रेस्तरां था। यह होगन द्वारा स्थापित और वित्तपोषित था। यह 1995 के श्रम-दिवस सप्ताहांत पर खुला और बाद में वर्ल्ड चैम्पियनशिप रेस्लिंग के सजीव प्रमुख कार्यक्रम "WCW मन्डे नाइट्रो", जो दरअसल उस वर्ष सितंबर से मॉल से प्रसारित हुआ, पर इसका जमकर प्रचार किया गया। एक साल से भी कम समय तक चले इस रेस्तरां में "Hulk-U's" और "Hulk-A-Ross" जैसे व्यंजन परोसे जाते थे।

"टुनाइट शो" और "लेट नाइट विथ कॉनन ओ'ब्रायन", दोनों पर साक्षात्कार में बोलिआ ने दावा किया कि जॉर्ज फ़ोरमैन ग्रिल का प्रस्ताव पहले उन्हें दिया गया था, लेकिन वे समय रहते प्रतिक्रिया देने में विफ़ल रहे। जॉर्ज फोरमैन को बुलाया गया और उन्होंने एक ब्लेंडर, जो बाद में हल्क होगन थण्डर मिक्सर बन गया, की बजाय एक ग्रिल को प्रचार के लिए चुना। इस दावे की पुष्टि "होगन नोज़ बेस्ट" की एक कड़ी में हुई, जिसमें उनकी पत्नी लिन्डा और परिवार होगन के कुश्ती कॅरियर को लेकर चिंतित हैं और वे उनसे विपणन में कॅरियर बनाने का अनुरोध करते हैं। हल्क उन्हें फ़ोरमैन ग्रिल के इंकार के बारे में और इसकी बजाय शेक-मिक्सर में निवेश के उनके चयन के बारे में बताते हुए कहते हैं कि जब भी वे किसी "बड़ी" चीज़ में निवेश के बारे में सोचते हैं, तो वे याद करते हैं कि ग्रिल और शेक-मिक्सर के साथ क्या हुआ था। हालांकि, उसके बाद उन्होंने वैसे ही एक उत्पाद का प्रचार किया है, जो "द हल्क होगन अल्टिमेट ग्रिल" के नाम से जाना जाता है।

2006 में बोलिआ ने अपना स्वयं का ऊर्जा पेय, होगन एनर्जी, जारी किया, जिसका वितरण सॉको एनर्जी द्वारा किया जाता था। इसे "होगन नोज़ बेस्ट" की एक कड़ी में दिखाया गया था। उनका नाम और पसंद माइक्रोवेव-क्षम (Microwavable) हैमबर्गरों की एक श्रेणी, चीज़बर्गर और वाल-मार्ट में बेचे जाने वाले "हल्क्स्टर बर्गर्स" नामक चिकन सैण्डविच के साथ भी जोड़े गए है।

सितंबर 2008 में, बोलिआ की कुल संपत्ति $30 मिलियन से भी अधिक आंकी गई थी।

प्रारंभिक दौर (1994-1996)
खाद्य उद्योग
विज्ञापन और व्यवसाय उद्यम
न्यू वर्ल्ड़ ऑर्डर (1996-1998)